**Către: Centrele Enterprise Europe Network din România**

**Subiect: Întâlnirea Națională Enterprise Europe Network, Constanța, 26-27 iunie 2017**

**Stimată Doamnă/Stimate Domn,**

Camera de Comerț, Industrie, Navigație și Agricultură Constanța, în calitate de coordonator al Consorțiului ERBSN (Eastern Romanian Business Support Netwok), în cadrul Rețelei Europene pentru Întreprinderi (Enterprise Europe Network), are placerea de a vă invita la întâlnirea națională a reprezentanților rețelei din România.

Întâlnirea va avea loc în perioada 26-27 iunie 2017, în sălile de conferințe ale Hotelului MALIBU, Bulevardul Mamaia nr. 316, Constanța.

La eveniment va participa Dna Anna Sibilla, ofițer de proiect responsabil pentru România din partea Agenției Executive pentru IMM-uri (EASME – Executive Agency for SMEs), precum și alți invitați reprezentând organizații și institutii relevante pentru sprijinul IMM-urilor din România interesate să inoveze și să se dezvolte internațional.

Reuniunea își propune să fie un bun prilej pentru schimbul de experiență și bune practici în activitatea centrelor, discuții și pregătire de acțiuni comune, identificarea de mijloace pentru creșterea vizibilității Rețelei Enterprise Europe și a serviciilor oferite de aceasta pe plan național și, nu în ultimul rând, un demers comun al centrelor din Romania pentru creșterea capacității de inovare a IMM-urilor, a implicării acestora în proiecte de cercetare-inovare și a dezvoltării afacerilor pe piețele externe.

În vederea organizării în condiții cât mai bune a evenimentului și ținând cont de apropierea sezonului estival și de problemele generate de această situație, vă rugăm să aveți amabilitatea de a face toate demersurile de calatorie și cazare în cel mai scurt timp.

Pentru a veni în sprijinul participanților, anexam o listă de hoteluri recomandate, precum și un tabel de participare, cu rugămintea ca acesta din urmă să fie completat și transmis către noi de către coordonatorii de consorții până cel mai târziu la data de 15 iunie a.c.

Agenda întâlnirii și alte detalii tehnice privind organizarea vor fi transmise în cel mai scurt timp, imediat ce ele vor fi agreate cu ofițerul de proiect și toți coordonatorii.

În speranța că împreună vom reuși să organizăm o întâlnire cât mai utilă și interesantă, vă mulțumim pentru colaborare și vă așteptăm.

Cu stimă,

Ion Dănuț Jugănaru

Director General CCINA Constanța